# Wikimedia Bangladesh

Wikimedia Bangladesh Foundation| উইকিমিডিয়া বাংলাদেশ ফাউন্ডেশন |
|  |
| Ngaran | WikimediaBD |
| Petsa nin pagkakatugdas | 3 Oktobre 2011 (2011-10-03) |
| Kagtugdas | Wikimedia community |
| Itinugdas sa | Dhaka, Bangladesh |
| Organisasyon | Non-profit organization |
| Nu. nin Pagkarehistro | S-11906 |
| Legal na estado | Active |
| Kinamumugtakan | * Dhaka, Bangladesh
 |
| Mga tagboan | ﻿ / ﻿ |
| Pigseserbihang lugar | Bangladesh |
| Mga paagi | Bengali Wikipedia, Bishnupriya Manipuri Wikipedia, Santali Wikipedia, Bengali Wiktionary, Bengali Wikiquote, Bengali Wikibooks, Bengali Wikisource, Bengali Wikivoyage |
| President | Shabab Mustafa |
| Mga miyembro | * Ankan Ghosh Dastider (General Secretary)
* Masum Al-Hasan (Treasurer)
 |
| Mga subsidiyaryo | regional communities |
| Apilyasyon | Wikimedia Foundation |
| Mga katuwang(2019) | 71 (puon kan Agosto 2019) |
| Websityo | wikimedia.org.bd bd.wikimedia.org |

An **Wikimedia Bangladesh Foundation** (bistong gayo **Wikimedia Banglades** o **WikimediaBD**) sarong rehistradong caridad na itinugdas tanganing suportaran an mga boluntaryo sa Banglades na nagtatrabaho sa mga proyekto kan Wikimedia arog kan Wikipedya. Ini sarong kabtang kan Wikimedia na aprobado kan Pundasyon na Wikimedya na kagsadiri asin kagpadrino kan mga proyektong idto. Kan ikakagsiyam kan Nobyembre 2019, ini sana an opisyal na kabtang kan Wikimedya sa Sur-Subangan na Asia asin iyo lang an kapitulo na nag'ooperar sa sarong kapalibutan nin mga parataram-Bengali.[1]

An kapitulo igwa nin nagkapirang kolaborasyon sa iba pang institusyon asin nag-organisa na nin mga okasyon para sa mga boluntaryo na may katuyohan nin pagdagdag kan laog sa mga proyekto kan Pundasyon.

## Kasaysayan

An Wikimedya Banglades pigaprobaran kan Konseho nin kagtiwala kan Wikimedya kan 3 Oktubre 2011, asin ini an ika-39 na lokal na kapitulo na naaprubaran kan konseho sa Pundasyon na Wikimedya. Kan Mayo 2012, an organisasyon nag-aplikar sa Registrar kan Joint Stock Companies Asin Firms para sa pagparehistro lokal. Ini pigrehistro lokal kan ika-9 nin Hunyo 2014 sa irarom kan Societies Registration Act of Bangladesh asin an opisyal na pangaran kaini iyo an Wikimedia Bangladesh Foundation.

## Konseho nin mga kagtiwala

Kan 2022 an mga miembro kan Board minakompwesto:

* Shabab Mustafa (Presidente)
* Ankan Ghosh Dastider (General Secretary)
* Masum Al-Hasan (Treaser)
* Tanvir Rahman (member)
* Ali Haidar Khan (member)
* Tanweer Morshed (member)
* Moheen Reeyad (member)
* Subrata Roy (member)
* Mayeenul Islam (member)

## Mga Aktibidad

An Wikimedya Banglades nagpapadalagan nin manlainlain na boluntad na programa sa edukasyon arog kan mga worksyap, photo contests, mga contest sa artikulo asin conferences sa Banglades para maipalakop asin mamantinir an mga proyekto Pundasyon kan Wikimedya.Mantang an mga proyekto sa tataramon Bengali (arog kan Bengali Wikipedya) iyo an priyoridad, nagtabang man ini sa paglansar nin ibang panrehiyon na bersyon kan Wikipedya arog kan Santali Wikipedya asin Bishnupriya Manipuri Wikipedia.

Nakipagtabangan man an organisasyon sa iba pang mga organisasyon asin institusyon arog kan Bangladesh National Museum, Embahada kan Sweden sa Dhaka, Grameenphone para sa pagpayaman kan proyektong Wikipedya. Kan magpoon an pagpirata sa mga video paagi sa paggamit kan Wikipedia Zero kan 2016, nagtrabaho ini kaiba an Pundasyon na Wikimedya para magtaas nin pagkaaram sa mga paragamit. Kan 2017 an Bangladesh Air Force nagpaluwas kan saindang mga retrato kan Wikimedia Commons, asin kan 2019 si Jago FM nagtao man nin mga ritrato kan mga personalidad sa media para sa parehong katuyohan.

## Hilngon pa

* Listahan kan mga kapitulo sa Wikimedia

## Reperensya

## Panluwas na mga takod

* Official website
* Wikimedia BD Blog